title: "Hoogi"
text: "Hoogi es en Halig bi Heef.\n\nDit es di gurtist fan tiin Haligen. T\u00f6hop me Nuur\u0111eroog es Hoogi en Gimiindi \u00f6n Nuur\u0111friisl\u00f6n.\n\n\u00d6n di Fering/Aamring Biskriiwing sen di politisk en demograafisk Daaten weeget.\n\nGeografii\nT\u00f6 Hoogi jert uk di Halig Nuur\u0111eroog, wat s\u00fc\u0111erk liit. Diar uuni niin Mensken. Nuur\u0111eroog jert sent 1909 di Foriining Jordsand, wat diar F\u00fcgelsjuts bidreft.\nDi H\u00fc\u00fcsinger fan di Hooger Mensken lii \u00fcp tiin Wereven.\n\n\u00dc\u0111ers \u00fcs di \u00fc\u0111er Haligen heer Hoogi en stiinern Dik, wat ombi 1,20 m hoog es. Sa kumt dat Weeter diar ek gans sa lecht \u00fcp't L\u00f6n. Hoogi heer man dach tau bit f\u00fcf Mool \u00f6n't Jaar \"L\u00f6n\u00f6ner\".\nDi Halig liit iin \u00f6n di Natsjonaalpark bi Heef, man di jert ek diart\u00f6.\n\nForkiir / Infrastruktuur\n\nEn F\u00f6riskep faart fan Hoogi hent\u00f6't Fastl\u00f6n en t\u00f6beek. \nFuar di Persoonenforkiir jeft et uk Skepen, wat fan di Ail\u00f6nen en fan Schlicksiel diar hen faar.\n\n\u00dcp Hoogi mut em me Auto k\u00f6\u00f6r, man hat jeft niin Tankstair. Sa skel di Autok\u00f6\u00f6rers \u00fcp di Halig langsen wat Bensin of Diesel staan haa.\nFuul Forkiir uur uk me di \"Hingstbusi\", gurt Wainer, want Hingster tii, maakit. Dit es man muar wat fuar di Gasten, fuar jam di Halig t\u00f6 weegi.\n\nDi Baarilir skel ek hol me Auto hent\u00f6 Hoogi kum.\n\nHat jeft en Koopman, forskelig Gasth\u00fcsen, en S\u0113rk en en Skuul \u00fcp Hoogi. \nFan di Halig ken em me DSL \u00f6n't Nat gung.\n\nHistoorii\n\nHoogis R\u00f6ten\nHat jeft noch forskelig Taachten, hurfan di Naam \"Hoogi\" kumt. Hat k\u00fcr sa iinfach wiis \u00fcs \"hoogi Plaats\", aurdat di Halig en bet hooger liit \u00fcs di \u00fc\u0111ern.\nBit hent\u00f6 1362 es Hoogi en Diil fan di Pelworemer Hiart wesen, wat me t\u00f6 dat Ail\u00f6n Str\u00f6n jerti. Bi di taust Marcellusfl\u00f6\u00f6r uur di Halig ofskiart. Di S\u0113rk en di Diken giar diarbi kaput.\n\nAarber \u00fcp Hoogi\nFuar lung Jaaren uur \u00fcp Hoogi Saalt \u00fct di \u00d6\u00f6rt fan M\u0113rskl\u00f6n k\u00f6\u00f6ket.\nDi Mensken haa fuar't miist fan di Buererii lewet, en ja et, wat diarfan k\u0101m. Di K\u00fcen wiar uk wichtig fuar di Wunter, aurdat fan jaar Skit di Diten maaket uur.\nSent di foftiger Jaaren fan't twuntigst Jaarh\u00f6nert es en bet Turismus diart\u00f6 kemen.\n\u00d6n di Somer uur fan di 111 Iinuuners uk mol 165, me di Baarilir t\u00f6hop. \n\n\u00d6n't Jaar kum ombi 90.000 Gasten \u00fcp di Halig.\n\nHur di M\u00fcl henkumt\nBit hent\u00f6 di foftiger Jaaren wiar M\u00fcl niin Probleem, aurdat fan alis, wat aurblef, jit wat maaket uur k\u00fcr. Dit hung fuar't miist me di Buererii t\u00f6hop. Leeterhen uur di M\u00fcl da forgreewen, en diarfuar hee ark Werev en Hol \u00f6n di \u00d6\u00f6rt. Dit maast ek olter gurt wiis. \nMe di Leewentsmidel fan't Fastl\u00f6n uur di M\u00fcl aartig wat muar, en wat diarfan aurblef, dat kur em di K\u00fcen ek muar d\u00f6. Sa k\u0101m di M\u00fcl iin \u00f6n Saken, wat iingreewen uur. \nAurdat di M\u00fcl jit muar uur, faart em di n\u00fc me Containers hent\u00f6't Fastl\u00f6n.\n\nMahnendi Fingers\n\nAchter di elefst September fan 2001 heer di Hooger Skuulmaister, Uwe Jessel, me sin Skuulsters snakit, hurfuul Krich en Konflikti et dach \u00fcp Warel jeft.\nJa fent da \u00fct, dat \u00f6n masi Stairen sok Swaarheren t\u00f6 finj sen.\nFuar ark Plaats, hurfan em wust, dat diar Krich wiar, uur en iirsern Stang henstelt, hur en Gumihunskuu \u00f6n fastmaaket uur.\nJa h\u00f6\u00f6pi diarbi, dat ja jens jen Stang achter di \u00fc\u0111er \u00fcttii ken, wan en Krich t\u00f6jen giar.\nAur di Jaaren es man dach klaar uuren, dat dit gaar ek rocht mener uur.\nJen Hunskuu k\u00fcr \u00fctnemen uur, aurdat di Konflikt \u00f6n Nuur\u0111irl\u00f6n t\u00f6jen giar.\n\nDi Rest staant jit diar (2010), en di sjocht \u00fct, \u00fcs wan di Fingers weegi, dat em \u00fcppasi skel en niin Krich maaki. \n\nDi Biskriiwing fan Uwe Jessel (08.11.2010)\nNun zum Gummihandschuhe - \"Mahnmal\"\nAls die Twintowers in sich zusammenbrachen, kam bei uns in der Schule die Frage auf, in welchen Zusammenh\u00e4ngen dererlei Ereignisse stehen m\u00f6gen. Und wir machten uns u. A. Gedanken, wo \u00fcberall auf der Welt eigentlich Krisengebiete mit Krieg zu verzeichnen sind. Wir mussten voller Verwunderung feststellen, dass es an vielen Stellen auf der Erde menschliches Leid durch Kriegsumst\u00e4nde gibt. \nDaraufhin stellten wir f\u00fcr jedes bekannte Kriegsgebiet einen Handschuh auf einem Edelstahlstab auf.\n\nWir verbinden unser Mahnmal mit der Hoffnung immer zwischendurch mal einen Handschuh rausziehen zu k\u00f6nnen, weil sich etwas im Weltgeschehen geregelt hat. \nWir stellen jedoch fest, dass die Handschuhmenge kaum abnimmt.\n1 Handschuh wurde f\u00fcr den Nordirlandkonflikt mit Freude herausgezogen, da dort eine Beruhigung eingetreten ist.\n\nDie Handschuhe werden im Wind hin- und hergewedelt, so dass man den Eindruck haben k\u00f6nnte, dass der erhobene Zeigefinger\nmahnt, keinen Krieg zu f\u00fchren. Einige Handschuhe zeigen auch den Stinkefinger.\n\nForwiisen/Futnooten \n \n Touristikb\u00fcro Hallig Hooge\n Haligskuul fan Hoogi \u00f6n't Nat\n\nHaligen"